sukhrobnurali/uzbek-legal-corpus huggingface dataset:
“ANDIJONKABEL” AKSIYADORLIK JAMIYATINI XORIJIY INVESTOR ISHTIROKIDA AKSIYALASHTIRISH CHORA-TADBIRLARI TOʻGʻRISIDA
(resolution, 2001-05-22)

Korxonalarni xorijiy investorlar ishtirokida yakka tartibdagi loyihalar boʻyicha xususiylashtirish dasturiga muvofiq hamda “Andijonkabel” aksiyadorlik jamiyatini zamonaviylashtirish va texnika bilan qayta jihozlash, kabel ishlab chiqarishning zamonaviy texnologiyasini joriy etish va eksportbop mahsulotlar ishlab chiqarishni kengaytirish uchun xorijiy investitsiyalarni jalb etish maqsadida Vazirlar Mahkamasi qaror qiladi: 1. Davlat mulkini xorijiy investorlarga sotishda tender savdolari oʻtkazish boʻyicha davlat komissiyasi (Oʻ.T.Sultonov)ning tender natijalariga koʻra “Andijonkabel” aksiyadorlik jamiyati aksiyalari paketining 51 foizini xorijiy investor “Farial” ochiq aksiyadorlik jamiyati (Rossiya Federatsiyasi)ga 1151 ming AQSH dollariga sotish toʻgʻrisidagi taklifiga rozilik berilsin. 2. Xorijiy investor “Farial” aksiyadorlik jamiyati: 2001-2002-yillarda “Andijonkabel” aksiyadorlik jamiyatiga kabel mahsuloti yangi turlarini ishlab chiqarishni yoʻlga qoʻyish uchun asbob-anjomlar, ehtiyot qismlar, xom ashyo va materiallar yetkazib berish tarzida 2 mln AQSH dollarigacha miqdorda qoʻshimcha investitsiya qoʻyish; 2002-yilda “Andijonkabel” aksiyadorlik jamiyati ishlab chiqarayotgan mahsulotlar turlarini kengaytirish va miqdorini koʻpaytirish, uning har yilgi eksportini 5 mln AQSH dollari miqdorigacha yetkazish; 2002-yilda “Andijonkabel” aksiyadorlik jamiyatida avtomobillarni va “Oʻzavtosanoat” uyushmasi hamda “Oʻzqishloqxoʻjalikmash-xolding” kompaniyasi korxonalari ishlab chiqarayotgan boshqa texnikani komplektlash uchun har yili 45-50 ming kilometr turli xil simlar ishlab chiqarishni yoʻlga qoʻyish majburiyatini olishi maʼlumot uchun qabul qilinsin. 5. Oʻzbekiston Respublikasi Makroiqtisodiyot va statistika vazirligi: 2001-yilda “Andijonkabel” aksiyadorlik jamiyatini mis katankasi qoldiq miqdorini “Oʻzeltexsanoat” uyushmasi korxonalarida qayta taqsimlash hisobiga 350 tonna mis katankasi bilan taʼminlashni nazarda tutsin; 2002-yildan boshlab moddiy balanslarda “Andijonkabel” aksiyadorlik jamiyatiga har yili mis katodlari uchun 3500 tonna miqdorida kvota ajratilishini nazarda tutsin. 6. Oʻzbekiston Respublikasi Makroiqtisodiyot va statistika vazirligi manfaatdor vazirliklar va idoralar bilan birgalikda “Andijonkabel” aksiyadorlik jamiyatini texnika bilan qayta jihozlash va ishlab chiqarishni rivojlantirish loyihasini belgilangan tartibda Oʻzbekiston Respublikasining 2001-yilgi investitsiya dasturiga kiritsin. 7. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
ALOHIDA ASOSLARGA KOʻRA MEHNAT ShARTNOMASI BEKOR QILINGANDA IShDAN BOʻShATILGAN XODIMLARGA MUDDATIDAN OLDIN PENSIYA TAYINLASh TARTIBI TOʻGʻRISIDAGI YOʻRIQNOMAGA OʻZGARTIRIShLAR KIRITISh HAQIDA
(order, 2001-05-19)

Oʻzbekiston Respublikasi Vazirlar Mahkamasining 2000-yil 15-noyabrdagi “Oʻzbekiston Respublikasi pensiya taʼminoti tizimini takomillashtirish chora-tadbirlari toʻgʻrisidagi 444-son, 2001-yil 13-fevraldagi “Oʻzbekiston Respublikasi Mehnat va aholini ijtimoiy muhofaza qilish vazirligi faoliyatini tashkil etish toʻgʻrisida”gi 75-son qarorlariga binoan, shuningdek Vazirlar Mahkamasining 2001-yil 6-apreldagi “Oʻzbekiston Respublikasining Mehnat va aholini ijtimoiy muhofaza qilish vazirligi hamda Tashqi mehnat migratsiyasi masalalari agentligi toʻgʻrisidagi nizomlarni tasdiqlash haqida”gi 162-son qarori 4-bandi ijrosini taʼminlash maqsadida buyuraman: 1. Oʻzbekiston Respublikasi Ijtimoiy taʼminot va Mehnat vazirliklari tomonidan 1998-yil 30-noyabrda 2271/04 va 1235/04-1-sonlar bilan tasdiqlangan Alohida asoslarga koʻra mehnat shartnomasi bekor qilinganda ishdan boʻshatilgan xodimlarga muddatidan oldin pensiya tayinlash tartibi toʻgʻrisida Yoʻriqnomaga (1999-yil 7-yanvarda 588-son bilan roʻyxatga olingan) ilovaga muvofiq oʻzgartirishlar kiritilsin. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgandan soʻng oʻn kundan keyin kuchga kiritilsin. 1. 12, 15, 16, 17 va 20-bandlaridagi “Pensiya jamgʻarmasiga”, “Pensiya jamgʻarmasining tegishli boʻlimiga” va “Pensiya jamgʻarmasining” soʻzlari tegishli ravishda “budjetdan tashqari Pensiya jamgʻarmasining” soʻzlariga almashtirilsin. 2. 15-banddagi “hamda Pensiya jamgʻarmasining tuman (shahar) boʻlimlariga” soʻzlari chiqarib tashlansin. 3. 18 va 19-bandlaridagi “Pensiya jamgʻarmasi” va “Pensiya jamgʻarmasining boʻlimlari” soʻzlarini “Ijtimoiy taʼminot boʻlimlari” soʻzlariga almashtirilsin. 4. 21-band quyidagi tahrirda bayon etilsin: “Mehnat hamda ijtimoiy taʼminot boʻlimlari tasdiqlangan davlat statistika hisoboti shakliga asosan muddatidan oldin pensiya olayotgan shaxslar soni va toʻlangan mablagʻlar miqdori haqidagi maʼlumotlarni belgilangan muddatlarda mehnat va aholini ijtimoiy muhofaza qilish hududiy bosh boshqarmalariga, ular esa oʻz navbatida Mehnat va aholini ijtimoiy muhofaza qilish vazirligiga taqdim etadilar”. 5. Yoʻriqnomaning 2-ilovasidagi: “Pensiya jamgʻarmasining ______________ tuman (shahar) boʻlimiga” soʻzlari chiqarib tashlansin; “Pensiya jamgʻarmasiga” soʻzlar “Budjetdan tashqari Pensiya jamgʻarmasiga” soʻzlariga almashtirilsin. 6. Yoʻriqnomaning 3-ilovasidagi “Pensiya jamgʻarmasiga” va “Pensiya jamgʻarmasining ______________ tuman (shahar) boʻlimi boshligʻi” soʻzlari tegishli ravishda “Budjetdan tashqari Pensiya jamgʻarmasiga” va “ ______ tuman (shahar) ijtimoiy taʼminot boʻlimi boshligʻi soʻzlariga almashtirilsin.
OʻZBEKISTON RESPUBLIKASI PREZIDENTI HUZURIDAGI DAVLAT VA JAMIYAT QURILIShI AKADEMIYASI QOShIDA OLIY BIZNES MAKTABI TAShKIL ETISh TOʻGʻRISIDA
(resolution, 2021-02-22)

Menejmentning zamonaviy metodlarini egallagan, iqtisodiy islohotlarni erkinlashtirish va yanada chuqurlashtirish boʻyicha respublikada oʻtkazilayotgan siyosatni amalga oshirishga doir ishlarni tashkil etishga qodir boʻlgan yuqori malakali boshqaruv kadrlarini tayyorlashni kengaytirish maqsadida Vazirlar Mahkamasi qaror qiladi: 1. Vazirlar Mahkamasi Umumiqtisodiyot kompleksining, Oʻzbekiston Respublikasi Prezidenti huzuridagi Davlat va jamiyat qurilishi akademiyasining Davlat va jamiyat qurilishi akademiyasi qoshida yuridik shaxs huquqiga ega boʻlgan Oliy biznes maktabi tashkil etish toʻgʻrisidagi taklifiga rozilik berilsin.
2001 YILDA QORAQALPOGʻISTON RESPUBLIKASI VA XORAZM VILOYATIDA QIShLOQ XOʻJALIGI EKINLARINI JOYLAShTIRIShNI TAKOMILLAShTIRISh TOʻGʻRISIDA
(resolution, 2021-02-22)

Suv tanqisligi sharoitlarida Qoraqalpogʻiston Respublikasi va Xorazm viloyati yer-suv resurslaridan oqilona foydalanishni tashkil etish, gʻoʻza va boshqa qishloq xoʻjaligi ekinlarini sifatli parvarish qilishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining Agrosanoat kompleksi, Qoraqalpogʻiston Respublikasi Vazirlar Kengashi, Xorazm viloyati hokimligi, Oʻzbekiston Respublikasi Makroiqtisodiyot va statistika vazirligi hamda Qishloq va suv xoʻjaligi vazirligining 2001-yil hosili uchun gʻoʻza va sholi ekinlarini joylashtirishning belgilangan tartibiga suv tanqisligi munosabati bilan ilovaga muvofiq oʻzgartirishlar kiritish yuzasidan takliflariga rozilik berilsin. 2. Oʻzbekiston Respublikasi Qishloq va suv xoʻjaligi vazirligi, Makroiqtisodiyot va statistika vazirligi, Qoraqalpogʻiston Respublikasi Vazirlar Kengashi va Xorazm viloyati hokimligi: qishloq xoʻjaligi ekinlarini joylashtirishning yangi tartibini hisobga olgan holda, suv olish limitlariga oʻn kun muddatda oʻzgartirish kiritsinlar; qishloq xoʻjaligi ekinlarini tunda sugʻorishni tashkil etsinlar, sugʻorishga suvchilarni qoʻshimcha ravishda safarbar qilsinlar; kollektorlar va kanallarni tozalash, chuqurlashtirish ishlarini amalga oshirish, kollektorlarda tambalar qurish, shuningdek oqova suv havzalaridagi mavjud suvlardan foydalanish hisobiga suv resurslaridan oqilona foydalanish va ularning qoʻshimcha manbalarini jalb etish tadbirlarini ishlab chiqsinlar va amalga oshirsinlar. Kollektor-drenaj suvlarini chiqarib olish uchun qoʻshimcha nasos agregatlari oʻrnatilsin. 3. Vazirlar Mahkamasining 2000-yil 23-dekabrdagi 497-son qaroriga 1-ilovaning Qoraqalpogʻiston Respublikasiga doir qismi, shuningdek Vazirlar Mahkamasining 2001-yil 22-yanvardagi 46-son qaroriga 1 va 2-ilovalarning Qoraqalpogʻiston Respublikasi va Xorazm viloyatiga doir qismi oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Prezidentining Davlat maslahatchisi I.H.Joʻrabekov hamda Oʻzbekiston Respublikasi Bosh vazirining oʻrinbosari T.X. Xoltoyev zimmasiga yuklansin.
QIZILQUM FOSFORIT KONLARINI KOMPLEKS OʻZLASHTIRISH TOʻGʻRISIDA
(resolution, 2018-12-10)

Markaziy Qizilqum mintaqasida nodir fosforit koni bosqichma-bosqich, kompleks va samarali oʻzlashtirilishini taʼminlash, uning negizida respublikada fosforli mineral oʻgʻitlar va eksportga yoʻnaltirilgan boshqa mahsulotlar ishlab chiqaruvchi zamonaviy korxonalar tashkil etish maqsadida Vazirlar Mahkamasi qaror qiladi: 10. Qoraqalpogʻiston Respublikasi Vazirlar Kengashi, viloyatlar hokimliklari, Oʻzbekiston Respublikasi Qishloq xoʻjaligi vazirligi 2001-yildan boshlab yiliga 200 ming tonna hajmida organik mineral oʻgʻitlar ishlab chiqarish maqsadida tarkibida 12—14% P2O5 boʻlgan fosforit xom ashyoni kompostlashni tashkil etsinlar. 15. Vazirlar Mahkamasining “Fosforli oʻgʻitlar ishlab chiqarishni koʻpaytirish chora-tadbirlari toʻgʻrisida” 1999-yil 26-noyabrdagi 509-son qarori oʻz kuchini yoʻqotgan deb hisoblansin. 16. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T.Sultonov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR, QOʻSHIMCHALAR KIRITISH VA AYRIM QARORLARINI OʻZ KUCHINI YOʻQOTGAN DEB HISOBLASH TOʻGʻRISIDA
(resolution, 2022-07-22)

Oʻzbekiston Respublikasi Vazirlar Mahkamasining “Oʻzbekiston Respublikasining 2001-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2000-yil 26-dekabrdagi 500-son qarorining qabul qilinishi munosabati bilan Vazirlar Mahkamasi qaror qiladi: 1. Hukumatning 1-ilovaga muvofiq ayrim qarorlariga oʻzgartirishlar va qoʻshimchalar kiritilsin. 2. Hukumatning 2-ilovaga muvofiq qarorlari oʻz kuchini yoʻqotgan deb hisoblansin. 2. Oʻzbekiston Respublikasi Vazirlar Mahkamasining “Oʻzbekiston Respublikasida tashqi savdo faoliyatini erkinlashtirish boʻyicha qoʻshimcha chora-tadbirlar toʻgʻrisida” 1998-yil 31-martdagi 137-son qarorining 5-bandi quyidagi mazmundagi xatboshi bilan toʻldirilsin: “Belgilangan tartibda tasdiqlangan loyihalarga muvofiq yangi ishlab chiqarishlarni barpo etish, faoliyat koʻrsatayotganlarini modernizatsiya qilish va texnik jihatdan qayta jihozlash uchun olib kelinayotgan texnologik asbob-uskunalar vakolatli bankning tegishli tasdiqnomasi mavjud boʻlgan taqdirda boj toʻlovidan ozod qilinsin”. 1. Oʻzbekiston Respublikasi Vazirlar Mahkamasining “Respublika qishloq xoʻjaligi korxonalarini qoʻshimcha qiymatdan budjetga soliq toʻlashdan ozod qilish toʻgʻrisida”gi Farmonni amalga oshirish chora-tadbirlari haqida” 1992-yil 15-iyundagi 284-son qarori. 2. Oʻzbekiston Respublikasi Vazirlar Mahkamasining “Aroq-likyor va tamaki mahsulotlariga aksiz stavkalarini oʻzgartirish toʻgʻrisida” 1995-yil 25-martdagi 97-son qarori. 3. Oʻzbekiston Respublikasi Vazirlar Mahkamasining “Chetdan olib kelinayotgan alkogolli mahsulotlarga aksiz stavkalarini oʻzgartirish toʻgʻrisida” 1995-yil 5-maydagi 161-son qarori. 4. Oʻzbekiston Respublikasi Vazirlar Mahkamasining “Alkogolli mahsulotlar, gilam va gilamli buyumlarga aksiz stavkalarini oʻzgartirish toʻgʻrisida” 1995-yil 26-maydagi 186-son qarori. 5. Oʻzbekiston Respublikasi Vazirlar Mahkamasining “Chetga olib chiqib ketilayotgan tovarlarning ayrim turlariga aksiz soligʻi joriy etish toʻgʻrisida” 1996-yil 1-oktabrdagi 343-son qarori (Oʻzbekiston Respublikasi, QT, 1996-y. 10-son, 28-modda). 6. Oʻzbekiston Respublikasi Vazirlar Mahkamasining “Alkogolli mahsulotlarga aksiz soligʻi stavkalarini oʻzgartirish toʻgʻrisida” 1997-yil 14-iyuldagi 357-son qarori. 7. Oʻzbekiston Respublikasi Vazirlar Mahkamasining “Qozogʻiston Respublikasi va Qirgʻiziston Respublikasidan import qilib keltirilayotgan tovarlarga aksiz soligʻining vaqtinchalik stavkalarini joriy etish toʻgʻrisida” 1999-yil 13-apreldagi 173-son qarori. 8. Oʻzbekiston Respublikasi Vazirlar Mahkamasining “Tovarlarning ayrim turlarini Oʻzbekiston Respublikasi hududiga olib kelishni tartibga solishga doir qoʻshimcha chora-tadbirlar toʻgʻrisida” 2000-yil 25-avgustdagi 333-son qarori.
OʻZBEKISTON RESPUBLIKASI KONChILIK VA METALLURGIYA SANOATI XODIMLARI KUNINI BELGILASh TOʻGʻRISIDA
(law, 2001-05-12)

Oʻzbekiston Respublikasi Oliy Majlisi qaror qiladi: May oyining uchinchi yakshanbasi “Oʻzbekiston Respublikasi konchilik va metallurgiya sanoati xodimlari kuni” etib belgilansin.
OʻZBEKISTON RESPUBLIKASINING KON-METALLURGIYA SANOATI XODIMLARI KUNINI BELGILASH TOʻGʻRISIDA
(decree, 2025-11-26)

Mamlakatning iqtisodiy salohiyatini rivojlantirish va mustahkamlashda kon-metallurgiya sanoatining ahamiyati muhimligini eʼtiborga olib, Navoiy kon-metallurgiya kombinati, “Olmaliq kon-metallurgiya kombinati”, “Oʻzmetkombinat” Aksiyadorlik ishlab chiqarish birlashmasi, “Oʻzolmosoltin” uyushmasi, “Maxsusqotishma” respublika tashkiloti, foydali qazilmalarni qazib chiqaruvchi va qayta ishlovchi boshqa korxonalar koʻp ming kishilik jamoalarining kon-metallurgiya sanoatini rivojlantirish hamda kadrlar tayyorlashga qoʻshgan hissalarini qayd etgan holda: 1. May oyining uchinchi yakshanbasi “Oʻzbekiston Respublikasining Kon-metallurgiya sanoati xodimlari kuni” etib belgilansin. 2. Oʻzbekiston Respublikasi Konstitutsiyasining 82-moddasiga muvofiq ushbu masala Oʻzbekiston Respublikasining Oliy Majlisiga kiritilsin.
“Sogʻlom avlod uchun” hukumatga qarashli boʻlmagan xalqaro xayriya jamgʻarmasi Vasiylik kengashining tarkibi toʻgʻrisida
(resolution, 2014-02-03)

Vazirlar Mahkamasi qaror qiladi: 1. “Sogʻlom avlod uchun” hukumatga qarashli boʻlmagan xalqaro xayriya jamgʻarmasi Vasiylik kengashining yangilangan tarkibi ilovaga muvofiq maʼqullansin. 2. Vasiylik kengashi aʼzolari boshqa ishga oʻtgan taqdirda ularning lavozimiga yangidan tayinlangan shaxslar uning tarkibiga kiritilishi maʼlumot uchun qabul qilinsin. 3. Vazirlar Mahkamasining “Sogʻlom avlod uchun” hukumatga qarashli boʻlmagan xalqaro xayriya jamgʻarmasi Vasiylik kengashining faoliyatini taʼminlash chora-tadbirlari toʻgʻrisida” 2000-yil 4-martdagi 74-son qaroriga 2-ilova oʻz kuchini yoʻqotgan deb hisoblansin.
GERMANIYA FEDERATIV RESPUBLIKASI FUQAROLARI UCHUN VIZA BERISH TARTIBOTLARINI SODDALASHTIRISH TOʻGʻRISIDA
(resolution, 2025-10-22)

Oʻzbekiston Respublikasi va Germaniya Federativ Respublikasi oʻrtasidagi siyosiy, savdo-iqtisodiy, ilmiy-texnik va madaniy hamkorlikni yanada faollashtirish, ish bilan va turistik maqsadda Oʻzbekiston Respublikasiga kelishadigan Germaniya Federativ Respublikasi fuqarolariga vizalarni rasmiylashtirish tartibotini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Tashqi ishlar vazirligi: ish bilan Oʻzbekistonga kelishadigan Germaniya Federativ Respublikasi fuqarolariga bir yil muddatga beriladigan koʻp martalik vizalarni Oʻzbekiston Respublikasining xorijiy muassasalarida 2 ish kuni mobaynida rasmiylashtirsin, Oʻzbekiston Respublikasidagi taklif etuvchi yuridik shaxsning Oʻzbekiston Respublikasi Tashqi ishlar vazirligiga murojaat qilishini talab etishni bekor qilsin; 2. Oʻzbekiston Respublikasi Tashqi ishlar vazirligi Oʻzbekiston Respublikasi Vazirlar Mahkamasining “Xorijiy fuqarolarning va fuqaroligi boʻlmagan shaxslarning Oʻzbekiston Respublikasiga kelishlari, ketishlari, bu yerda boʻlishlari va tranzit oʻtishlari tartibi toʻgʻrisida” 1996-yil 21-noyabrdagi 408-son qaroriga oʻzgartirishlar va qoʻshimchalar kiritish boʻyicha takliflarni bir oy muddatda ishlab chiqsin va belgilangan tartibda kiritsin. 3. Oʻzbekiston Respublikasining manfaatdor vazirliklari va idoralari oʻzlarining idoraviy hujjatlarini ushbu qarorga muvofiqlashtirsinlar. 4. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
QATAGʻON QURBONLARINI YoD ETISh KUNINI BELGILASh TOʻGʻRISIDA
(decree, 2001-05-01)

El-yurtimiz ozodligi va erkinligi yoʻlida, xalqimizning qadr-qimmati, or-nomusini, milliy anʼanalarimiz va urf-odatlarimizni himoya qilishda, bosqinchi va yovuz kuchlarga qarshi mashaqqatli kurashlarda qurbon boʻlganlar xotirasi minnatdor avlodlar yodida abadiy saqlanib qoladi. Mustabid tuzum davrida million-million begunoh insonlarning umri xazon boʻlganini, qancha-qancha oilalar xonavayron boʻlib, qancha-qancha goʻdaklar yetim qolganini tarix, bugungi va kelajak avlod hech qachon unutmaydi. Xalqimizning ana shunday ming-minglab fidoyi va matonatli oʻgʻil-qizlarining xotirasini eslash, haqiqat va adolatni tiklash, zamondoshlarimiz, xususan, oʻsib kelayotgan yosh avlod qalbi va ongida oʻtganlar xotirasiga hurmat va ehtirom tuygʻusini tarbiyalash maqsadida: 1. “Shahidlar xotirasi” xayriya jamgʻarmasi faollari, ijodkor ziyolilar, keng jamoatchilik vakillarining mamlakatimizda Qatagʻon qurbonlarini yod etish kunini belgilash haqidagi taklifi maʼqullansin. 2. Qatagʻon qurbonlarini yod etish marosimi har yili 31-avgust kuni Mustaqillik bayrami arafasida poytaxtimiz Toshkent shahridagi “Shahidlar xotirasi” yodgorlik majmuida oʻtkazilishi belgilab qoʻyilsin. 3. Respublika “Maʼnaviyat va maʼrifat” jamoatchilik kengashi, “Shahidlar xotirasi”, “Nuroniy” jamgʻarmalari, Madaniyat ishlari vazirligi, Fanlar akademiyasi va ijodiy uyushmalarga bir oy muddatda Qatagʻon qurbonlarini yod etish kuni bilan bogʻliq maʼnaviy-maʼrifiy tadbirlar dasturini ishlab chiqish va amalga oshirish vazifasi topshirilsin. 4. Bu yil mamlakatimizda ilk bor oʻtkaziladigan Qatagʻon qurbonlarini yod etish kuniga puxta tayyorgarlik koʻrish va marosimni yuksak darajada tashkil etish maqsadida tuzilgan komissiya tarkibi ilovaga* muvofiq tasdiqlansin. 5. Toshkent shahar hokimligi tegishli idora va tashkilotlar bilan birgalikda “Qatagʻon qurbonlari xotirasi” muzeyini tashkil etish, “Shahidlar xotirasi” yodgorlik majmuini sayyohlik yoʻnalishlari roʻyxatiga kiritish, ziyoratgoh hududini yanada obodonlashtirish va bu erda maxsus radiolashtirish tizimini joriy qilish masalasini hal etsin. 6. Oʻzteleradiokompaniya, OʻzA va boshqa ommaviy axborot vositalariga Qatagʻon qurbonlarini yod etish kunining maʼno-mazmunini va tarbiyaviy ahamiyatini keng targʻib qilish tavsiya etilsin. 7. Mazkur Farmon ijrosini nazorat qilish Prezidentning Davlat maslahatchisi X. Sultonov zimmasiga yuklansin.
IKKINChI JAHON URUShI QATNAShChILARINI RAGʻBATLANTIRISh TOʻGʻRISIDA
(resolution, 2021-02-22)

Umumxalq bayrami 9-may Xotira va qadrlash kuni oʻtkazilishi, shuningdek 1941 — 45 yillardagi Ikkinchi jahon urushida fashizm ustidan qozonilgan Gʻalabaning 56 yilligi munosabati bilan va urush qatnashchilarini moddiy ragʻbatlantirish maqsadida Vazirlar Mahkamasi qaror qiladi: 1. Ikkinchi jahon urushi nogironlari va qatnashchilariga 6000 (olti ming) soʻm miqdorida bir yoʻla beriladigan pul mukofoti belgilansin. 2. Ushbu qarorni roʻyobga chiqarish bilan bogʻliq sarf-xarajatlar respublika budjeti hisobidan amalga oshirilsin. 3. Oʻzbekiston Respublikasi Moliya vazirligi, Markaziy banki, Mehnat va aholini ijtimoiy muhofaza qilish vazirligi, Mudofaa vazirligi, Ichki ishlar vazirligi va Milliy xavfsizlik xizmati mazkur pul mukofotlarining tantanali va bayramona vaziyatda toʻlanishini taʼminlasinlar. 4. Qoraqalpogʻiston Respublikasi vazirlar Kengashiga, viloyatlar va Toshkent shahar hokimliklariga Madaniyat ishlari vazirligi, Mudofaa vazirligi, Fanlar akademiyasi, Badiiy akademiya, Xotin-qizlar qoʻmitasi, “Maʼnaviyat va maʼrifat” jamoatchilik markazi, “Nuroniy”, “Mahalla” jamgʻarmalari hamda boshqa jamoat tashkilotlari bilan birgalikda Vatanimiz erkinligi va shaʼni himoyachilarini sharaflashga bagʻishlangan maxsus uchrashuvlar, maʼrifiy-badiiy kechalar oʻtkazilishini tashkil etish topshirilsin.
JAHON BANKI GURUHI HUZURIDAGI XALQARO TARAQQIYOT UYuShMASI BILAN HAMKORLIKNING USTUVOR YOʻNALIShLARI TOʻGʻRISIDA
(resolution, 2021-02-22)

Jahon banki guruhi bilan moliyaviy hamkorlikni yanada kengaytirish, iqtisodiyotning ustuvor tarmoqlarini, ishlab chiqarish tuzilmasi va ijtimoiy sohani rivojlantirishni jadallashtirish, jalb etilayotgan moliyaviy resurslardan samarali foydalanilishini taʼminlash uchun imtiyozli uzoq muddatli qarzlarni jalb etish maqsadida Vazirlar Mahkamasi qaror qiladi: 1. Jahon banki guruhiga kiruvchi Xalqaro taraqqiyot uyushmasining uzoq muddatli imtiyozli kreditlarini 2001-yildan boshlab jalb etish, ularni ishlab chiqarish va ijtimoiy infratuzilmani jadal rivojlantirishni taʼminlovchi ustuvor loyihalarni amalga oshirishga jamlash maqsadga muvofiq deb hisoblansin. 2. Quyidagilar Xalqaro taraqqiyot uyushmasining 40 yilgacha boʻlgan muddatga beriladigan 10 yilgacha imtiyozli davrga ega boʻlgan imtiyozli foizsiz kreditlaridan foydalanishning ustuvor yoʻnalishlari etib belgilansin: irrigatsiya-melioratsiya tarmogʻini rekonstruksiya qilish va samaradorligini oshirish; elektr energetikada energiya ishlab chiqaruvchi quvvatlarni zamonaviylashtirish; shahar va qishloq infratuzilmasini rivojlantirish; ijtimoiy infratuzilma (taʼlim, sogʻliqni saqlash)ni rivojlantirish. Xalqaro taraqqiyot uyushmasi bilan oʻzaro kelishuvga koʻra hamkorlikning boshqa yoʻnalishlari. 3. Xalqaro taraqqiyot uyushmasi bilan ishlash boʻyicha Idoralararo ishchi guruhning tarkibi ilovaga* muvofiq tasdiqlansin. 4. Idoralararo ishchi guruhga: bozor islohotlarini chuqurlashtirish, iqtisodiyotning strategik muhim tarmoqlarini texnika bilan qayta jihozlash, infratuzilmani zamonaviylashtirish va ijtimoiy sohani rivojlantirishga doir birinchi navbatdagi vazifalarni hal etish uchun Xalqaro taraqqiyot uyushmasining uzoq muddatli imtiyozli kreditlari jalb etilishini; Xalqaro taraqqiyot uyushmasi tomonidan ajratilayotgan mablagʻlardan eng koʻp darajada samarali va maqsadli foydalanilishini taʼminlash yuklansin. 5. Idoralararo ishchi guruh Xalqaro taraqqiyot uyushmasi bilan qoʻshma loyihalarni tayyorlash va amalga oshirishda ushbu loyihalarning Jahon banki guruhiga kiruvchi boshqa xalqaro moliya institutlari (Xalqaro tiklanish va taraqqiyot banki, Xalqaro moliya korporatsiyasi, Investitsiyalarni kafolatlash xalqaro agentligi), shuningdek Osiyo taraqqiyot banki, Yevropa tiklanish va taraqqiyot banki va boshqalar bilan Oʻzbekiston Respublikasining oʻzaro hamkorlik dasturlarining chambarchas muvofiqlashtirilishiga va oʻzaro bir-birini toʻldirishiga alohida eʼtiborni qaratsin. 6. Mazkur qarorning bajarilishini nazorat qilish Bosh vazir oʻrinbosari R.S.Azimov zimmasiga yuklansin.